Testissä 5 x tehokas aurinkosuoja – Ihotautilääkäri: ”Tervettä rusketusta ei ole olemassakaan"
Julkaisupäivämäärä 27.06.2020 10.36
Testissä 5 x tehokas aurinkosuoja – Ihotautilääkäri muistuttaa: ”Tervettä rusketusta ei ole olemassakaan”
Jos iho palaa, takaisin aurinkoon voi mennä vasta, kun iho on täysin toipunut. © istockphoto
Vaikka auringon aiheuttama ihon punoitus muuttuisikin seuraavana päivänä rusketukseksi, vauriot ovat jo ehtineet tapahtua. Iho muistaa palamisen.
”Tervettä rusketusta ei ole olemassakaan. Rusketus on aina merkki siitä, että aurinkosuojaus on pettänyt”, sanoo dosentti ja ihotautien erikoislääkäri Mari Grönroos Helsingin Ihosairaalasta.
Ihosyöpiin ja niiden esiasteisiin vaikuttaa kumulatiivinen, eli koko elämän aikana saatu rusketus. Noin 95 prosenttia ihomelanoomista voitaisiin ehkäistä suojaamalla iho palamiselta.
Ihosyöpien lisäksi aurinko vanhentaa voimakkaasti ihoa ja aiheuttaa siihen pigmenttimuutoksia. Myös monimuotoinen valoihottuma on yleinen, sitä esiintyy noin 20 prosentilla suomalaisista jossain vaiheessa elämää.
Ota tehokas aurinkosuoja käyttöön, kun UV-indeksi kolme tai enemmän
Jos UV-indeksi on kolme tai enemmän, kannattaa jokaisen käyttää aurinkosuojaa. Myös silmät ja huulet on syytä suojata. UVI 3 toteutuu Etelä-Suomessa yleensä toukokuusta elokuuhun. Sen voi tarkistaa Ilmatieteenlaitoksen UVI-palvelusta.
”Huolellinen rasvaus aamulla riittää yleensä koko päiväksi, jos ei vietä päivää rannalla uiden tai urheillen”, Mari Grönroos sanoo.
Suojausta ei kannata unohtaa myöskään viileänä tai tuulisena kesäpäivänä.
”Aurinkosuojan laitosta kannattaa tehdä itselleen rutiini sen sijaan, että joka päivä miettii, pitäisikö sitä laittaa vai ei. Samalla vaivalla kannattaa levittää vähintään suojakerrointa 30.”
Herkkä iho ja moni lääkeaineet vaikuttaat ihon palamiseen
Herkkäihoiselle paras valinta on hajusteeton ja mahdollisimman vähän kemikaaleja sisältävä aurinkosuojatuote. Etenkin rikkoutunut iho tulee suojata huolellisesti, koska vaurioituneelle iholle syntyy helposti UV-säteiden vaikutuksesta pysyvä hyperpigmentaatio.
Moni lääkeaine herkistää ihon auringolle. Etenkin sydän- ja verenpainelääkkeiden, mielialalääkkeiden sekä antibioottien kanssa on syytä olla varovainen ja lukea aina tuoteseloste. Paikallisvoiteista tulehduskipugeelit voivat myös herkistää ihoa.
Jos iho palaa, takaisin aurinkoon voi mennä vasta, kun iho on täysin toipunut. Jääkaapissa säilytetty emulsiovoide toimii hyvänä ensiapuna. Tarvittaessa voi käyttää mietoa kortisonivoidetta ja tulehduskipulääkettä.
Lue myös: Nämä syövät yleistyvät nyt nopeiten – Syöpärekisteri julkaisi raportin Suomen syöpätilanteesta
Testissä 5 x tehokas aurinkosuoja – kokeile näitä!
1. Herkän ihon tarpeisiin kehitetty aurinkovoide suojaa ihoa myös sinivalolta sekä aurinkoallergialta ja ihoärsytyksiltä.
NIVEA SUN Sensitive Immediate Protect Sun-Allergy Protection Sun Spray, 15,50 €/200 ml.
2. Aurinkovoiteen suoja vahvistuu lämmön, veden ja hikoilun vaikutuksesta.
Shiseido Expert Sun Protector Face & Body Lotion, 47 €/150 ml.
3. Mineraaliaurinkosuoja sulautuu kauniisti ihoon.
Mossa 365 DAY Defence Certified Natural Sunscreen for Face SK 30, 20,25 €/50 ml.
4. Herkälle iholle tarkoitettu aurinkosuojavoide ei sisällä hajusteita eikä säilöntäaineita.
Dr. med. Christine Schrammek Sensiderm Sun Cream SPF 50+, 41 €/75 ml.
5. Huulten herkkä iho kaipaa myös tehokasta suojaa.
ACOn huulikiilto antaa aurinkosuojan lisäksi huulille myös kauniin hohteen, 9,90 €/12 ml.
Artikkeli on julkaistu ensi kerran Kotilääkärissä 5/20.
Lue myös: Epäiletkö melanoomaa? Millainen luomi on syytä tarkistuttaa? Näin lääkäri vastaa 12 kysymykseen luomista
Aurinko vaurioittaa herkkää hipiää – Valitse itsellesi sopiva aurinkosuoja asiantuntijan ohjeiden avulla
Kolme väitettä aurinkorasvoista: Mikä aurinkosuoja on paras kesän rientoihin?
Ruskettua vai rypistyä – näin suojaat ihosi oikein auringolta
Julkaisupäivämäärä 11.07.2020 14.00
Elokuva-arvio: Retki maalle -draamakomedia on kaunis, runollinen ja viekoitteleva kertomus päivän mittaisesta rakkaustarinasta
Siirry lukemaan artikkelia, Elokuva-arvio: Retki maalle -draamakomedia on kaunis, runollinen ja viekoitteleva kertomus päivän mittaisesta rakkaustarinasta
Julkaisupäivämäärä 11.07.2020 12.00
Dokumentti Leftover Women kertoo kolmen kiinalaisnaisen karun tarinan avioliittomarkkinoilla
Siirry lukemaan artikkelia, Dokumentti Leftover Women kertoo kolmen kiinalaisnaisen karun tarinan avioliittomarkkinoilla
Julkaisupäivämäärä 11.07.2020 09.00
Tiukat koronaturvamääräykset: Desinfiointiaine virtasi Melkein mensa -tietovisan kuvauksissa
Siirry lukemaan artikkelia, Tiukat koronaturvamääräykset: Desinfiointiaine virtasi Melkein mensa -tietovisan kuvauksissa